ПРОЕКТ ЗА ИЗМЕНЕНИЕ И ДОПЪЛНЕНИЕ!

НАРЕДБА № 28

ЗА УСЛОВИЯТА, РЕДА И КРИТЕРИИТЕ ЗА ФИНАНСОВО

ПОДПОМАГАНЕ НА СПОРТНИТЕ КЛУБОВЕ И РАЗВИТИЕТО НА

СПОРТА ЗА ВСИЧКИ В ОБЩИНА ЛЕВСКИ

І. ОБЩИ ПОЛОЖЕНИЯ

Чл.1.(1) С тази наредба се определят условията, реда и критериите за

финансово подпомагане от Община Левски на спортните клубове и

развитието на спорта за всички, както и реда за отчитане и доказване на целесъобразността на разходваните средства.

(2) Средствата по ал.1 се осигуряват от бюджета на Община Левски и са предназначени само за подпомагане дейностите на спортните клубове и развитието на спорта за всички, съобразно изискванията на Наредбата.

Чл.2.Финансова помощ се предоставя за дейност на спортните клубове. Размерът на финансовото подпомагане на спортните клубове е на база обхвата на състезатели и отбори по възрастови групи на спортните клубове, участия в състезания от спортния календар на съответния спорт и организиране на масови спортни прояви през предходната година.

Чл.3.Основни партньори на Община Левски в реализацията на настоящата наредба са ръководителите и треньорите на спортните клубове, спортисти, състезателите в детско – юношеска възраст и техните родители.

ІІ. УСЛОВИЯ ЗА ФИНАНСОВО ПОДПОМАГАНЕ

Чл.4.(1) Право на финансово подпомагане имат спортните организации по

смисъла на чл.11 от Закона за физическото възпитание и спорта, които

осъществяват престижна и социално значима спортна дейност след

подадено заявление до Кмета на Община Левски .

(2)/Нова, Реш. № 305/25.04.2013 г. / Право на финансово подпомагане имат и индивид уални състезатели от клубове, регистрирани в Община Левски, участващи в състезания от спортния календар на съответния спорт с постижения на национално и международно ниво след изрично решение на Общинския съвет от всички възрастови групи.

Чл.5.(1) Спортните клубове, които кандидатстват за финансово

подпомагане по тази наредба, трябва да отговарят на следните условия:

а) Да са вписани в централния регистър на Министерство на правосъдието като юридически лица с нестопанска цел за осъществяване на общественополезна дейност и в Националния регистър на лицензираните спортни организации и на членуващите в тях спортни клубове към Министерство на физическото възпитание и спорта;

б) Удостоверения за актуално съдебно състояние;

в) Да имат валидно членство в лицензирана спортна федерация

/удостоверено с документ/;

г) Да водят активен тренировъчен процес и да участват в Държавни

първенства, включени от съответната спортна федерация в държавния

спортен календар.

д) Да извършват спортна дейност минимум една година преди датата на подаване на заявлението за финансово подпомагане.

е) Да нямат финансови задължения към общината и държавата

/декларация/;

ж) /Изм., с Реш. № 305/25.04.2013 г. / Да са предоставили отчетността си според Закона за счетоводството за водене на лице от общинската

администрация, определено с изрична заповед на Кмета.

з) Да имат седалище и адрес на управление в община Левски и да

осъществяват учебно-тренировъчна дейност на територията на общината.

Чл.6.Не се подпомагат спортни клубове, регистрирани като търговски

дружества, съгл. чл. 63 т.3 от ЗЗФВС.

Чл.7. Не се подпомагат спортни клубове, регистрирани по Закона за

юридическите лица с нестопанска цел за осъществяване на дейност в

частна полза, съгл. Чл. 63 т. 3 от ЗЗФВС.

Чл. 8. (1) Необходими документи за кандидатстване на спортните клубове /заверени копия/ на:

1. Последна съдебна регистрация на спортните клубове.

2. Актуално удостоверение за валидно членство в съответната

лицензирана в МФВС Спортна федерация /БФС/.

3. Удостоверение за актуална регистрация в Министерството на

правосъдието.

4. Удостоверение от националния регистър на МФВС.

5. Спортен календар /Програма/ на съответната Спортна Федерация

/БФС/ за съответната година, с проявите, в които клубът ще вземе

участие/задължителни участия/.

6. Договор на Спортният клуб с Българската Федерация по вида

спорт /в едноседмичен срок след сключването на същия/.

7. Удостоверение от НАП за наличие/отсъствие на задължения към

Държавата.

8. Удостоверение от Община Левски за наличие/отсъствие на

задължения към Общината за предходната година.

9. Договор с квалифициран треньор /спортен педагог/.

10.График на тренировъчния процес на възрастовите групи за

съответната година.

11.Пълен и точен адрес за кореспонденция, председател на клуба,

телефон за връзка и актуална банкова сметка.

12.Формуляр № 1 за изразходваните финансови средства от

Общински Бюджет и собствени приходи за предходната година.

13.Формуляр № 2 за участие на състезателите по възрастови групи от

Държавния календар за предходната година с представени

Протоколи от проявите.

14. Проектобюджет на клуба за съответната година.

ІІІ. КРИТЕРИИ ЗА ПОДПОМАГАНЕ ДЕЙНОСТТА НА СПОРТНИТЕ

КЛУБОВЕ

Чл.9.(1) Критериите за финансово подпомагане на спортните клубове са, както следва:

1. Разширяване обхвата и развитие на състезатели и отбори по

възрастови групи на спортните клубове – заети с активна

тренировъчна и състезателна дейност спортисти през предходната

година – К1.

2. Участия в състезания от спортния календар на съответния спорт и

организиране на масови спортни прояви през предходната година

– К2.

3. Развитието на отбори по възрастови групи на спортните клубове

през предходната година – К3.

ІV. РЕД ЗА РАЗПРЕДЕЛЕНИЕ НА СРЕДСТВАТА ЗА ПОДПОМАГАНЕ ДЕЙНОСТТА НА СПОРТНИТЕ КЛУБОВЕ

Чл.10.(1) Общинският съвет Левски, определя размера на годишната

финансова помощ за дейността на Спортните клубовете и развитието на спорта за всички с приемането Бюджета на Община Левски.

(2) Средствата по ал. 1 се разпределят от ПК по образование, спорт,

култура, вероизповедания към ОбС-Левски, с участието на ресорния зам. кмет, експерт от общинска администрация – Дирекция „БФС” .

(3) След разглеждане и оценяване на постъпилите молби се изготвя списък на одобрените спортни клубове и размера на разпределените им финансови средства за текущата година, който се предоставя на Общински съвет за одобрение с Протокол от проведеното заседание.

Чл.11.Средствата, по чл. 10 ал. 1 се разпределят както следва:

1. за организиране на общински спортни прояви /физическо

възпитание и спорт за всички/ - 10% от сумата по чл. 10 (1).

2. за подпомагане на Клубовете по критериите на чл. 9 – останалите

90%, съответно за К1 – 50%, К2 – 15% и К3 – 35%.

V. УКАЗАНИЯ ЗА ФИНАНСИРАНЕ

Чл.12.Спортните клубове, желаещи да получат финансова помощ от

община Левски, трябва да подадат всички необходими документи,

съгласно чл.8, ал.1 до кмета на Община Левски.

Чл.13.(1) Спортните клубове кандидатстват за финансова помощ от

Община Левски всяка календарна година.

(2) Срокът за подаване на заявление за финансова помощ е не по-късно от 15 януари и на проектобюджет с приложения - не по-късно от 1 март на съответната година.

(3) Спортните клубове, изпуснали сроковете за кандидатстване, както и ново регистрираните през годината, не могат да ползват финансова помощ по настоящата наредба.

Чл.14.(1) Спортните клубове, които отговарят на изискванията на

настоящата наредба, формират размерът на финансовата помощ,

декларирани от всеки клуб.

(2) Всеки клуб има право да получи финансова помощ в размер на

одобрената за подпомагане сума от проектобюджета на клуба, съобразена и с критериите посочени в настоящата наредба.

Чл.15.Условията за финансово подпомагане от Община Левски по реда на тази наредба, целесъобразното разходване на предоставените финансови средства и тяхното отчитане, както и взаимните задължения и отговорности, се уреждат с договор с Общинска администрация.

Чл.16.Договорът за финансово подпомагане на дейностите на Спортните клубове по реда на тази наредба се сключва в двуседмичен срок след приемането на Бюджета на общината за съответната година. В договора се посочва банкова сметка, по която ще бъдат превеждани средствата и лицето, което има разпоредителни права върху сметката.

Чл.17. Спортните клубове одобрени за финансиране получават средствата си след попълване на заявка, одобрена от Кмета или ресорен зам.кмет на община Левски.

VІ. ПРОЦЕДУРА И РЕД ЗА ОТЧИТАНЕ

Чл.18.(1) Спортните организации, получили финансова помощ по реда на тази наредба, разходват средствата по предназначение, отчитат и доказват пред Община Левски целесъобразността на изразходваните през годината средства.

(2) За отчитане разходването на предоставените им средства Клубовете

изготвят и представят и годишен финансов отчет в съответствие с

изискванията на Закона за счетоводството, Закона за финансовото

управление и контрол в публичния сектор /чл.2, ал.2, т.8/ и в срокове,

определени в договора за финансово подпомагане.

VІІ. КОНТРОЛ И САНКЦИИ

Чл.19.Община Левски упражнява контрол върху изразходването на

средствата, отпуснати от общината, като има право да изисква всички

необходими счетоводни документи, информация за дейността и да

извършва проверка на място.

Чл.20.(1) За правомерни ще бъдат признати следните разходи:

а) Разходи за командировки до мястото на състезанието и обратно на

състезатели;

б) Фактури за храна на състезатели;

в) Хонорарни сметки за изплатени хонорари за спортни специалисти,

съдийски такси, медицинско осигуряване и охрана;

г) Фактури за спортна екипировка, спортни уреди и спортни съоръжения.

е) Разходи за картотекиране на състезатели.

(2) Всички разходи трябва да бъдат пряко свързани със спортносъстезателната дейност на съответния клуб.

Чл.21. (1) Спортен клуб губи правото си на финансово подпомагане по

настоящата Наредба за срок от две години в случаите на:

1.Констатиране на незаконосъобразно и нецелесъобразно разходване на предоставените му финансови средства.

2.Не предоставяне на финансов отчет за разходване на предоставените

финансови средства в съответствие с определените в договора срокове.

3.Финансови нарушения и/или задължения към държавата и общината,

установени от съответния компетентен орган.

4. При представяне на документи с невярно съдържание и деклариране на предоставените им финансови средства.

5. Клуб, който не е декларирал промени в обстоятелствата, в

законоустановените срокове.

(2) Предоставените по тази наредба средства, които не са разходвани по предназначение, се възстановяват в пълен размер ведно със

законоустановената лихва.

Чл.22. След разпределяне на средствата за съответната година, при не

подписване на договор, същите остават за сметка на Община Левски.

Чл. 23. При нарушение на изискванията на тази наредба, Кмета на Община Левски има право едностранно да прекрати изпълнението на договора за финансово подпомагане.

VІІІ. ФИЗИЧЕСКО ВЪЗПИТАНИЕ И СПОРТ ЗА ВСИЧКИ

Чл. 24. (1) Физическото възпитание, спортът и социалният туризъм са

основа за укрепване на здравето и физическата годност на нацията и се

поощряват и подпомагат от общините и държавата.

(2) Създаването на условия за практикуване и развитие на физическо

възпитание и спорт от населението е неразделна част от социалната

политика на община Левски за всички населени места на нейната

територия.

Чл. 25.(1) Общината осигурява подходящи условия за ползване на

общинската спортна база от граждани, развиващи физическо възпитание и спорт за всички.

(2) Ведомствата и спортните организации, ползващи общински спортни обекти, осигуряват треньори, методическа и медицинска помощ за гражданите, занимаващи се с физически упражнения и спорт за всички.

Чл. 26.(1) Общината подпомага развитието на спорта за всички и

социалния туризъм, като създава и поддържа зони за отдих, пътеки на

здравето, детски спортни площадки и подходяща инфраструктура до

планинските и високопланинските хижи, къмпинги и заслони.

Чл. 27. (1) Финансирането на масови спортни прояви може да става от

бюджета на община Левски и държавата, от фондации и спонсорства,

както и по други законоустановени начини.

(2) За финансиране на прояви по ал. 1, ОбС определя средства, в рамките на утвърдения годишен бюджет за спортни дейности.

ІХ. ДОПЪЛНИТЕЛНИ РАЗПОРЕДБИ

§ 1 Ползването на спортна база от спортен клуб се разрешава, на основание чл. 95, ал. 1, т. 1 и т. 2 от ППЗФВС.

§ 2 Ползването на спортна база от клубовете се разрешава само групово, в присъствието на треньор и/или спортен педагог.

§ 3 След приключване на тренировъчните занимания, треньорите са

длъжни да изчакат излизането и на последният състезател от своята група.

§ 4 При констатирани повреди и щети на материалната спортна база,

съответния клуб ще бъде санкциониран, съгласно клауза в договора,

сключен между клуба и Община Левски за съответната година.

§ 5 Всеки спортен клуб, който ползва безвъзмездно спортна база за

постигане на целите си е длъжен, да поддържа същата, със съзнанието на добър стопанин.

§ 6 Тази наредба се приема на основание чл.4а, т.1, чл.49 и чл.63 от ЗФВС и чл.21, ал.2 от ЗМСМА.

Наредбата е приета с Решение 291/25.03.2013г. на Общински съвет Левски в с Протокол № 21/25.03.2013 г. Изменена с Реш. № 305/25.04.2013 г.

ДОЧКО ДОЧЕВ:

Председател на Общински съвет - Левски

ЛИДА ВЛАДИМИРОВА:

Главен експерт „Обслужване на Общински съвет”

Вярно с оригинала при Общински съвет,

Лида Владимирова:

Главен експерт „Обслужване на Общински съвет”